text: Politiet hjælper med at sikre din postkasse
  31 december 2015 kl. 11.46
  Syd- og Sønderjyllands Politi giver dig her fire gode råd til at sikre din postkasse, så den også står 1. januar. 
  Hvert år bliver postkasser sprunget i mange stykker i løbet af nytårsdøgnet, og derfor har Syd- og Sønderjyllands Politi lavet fire tips til, hvordan du sikrer dig, at du ikke skal ud at feje din postkasse op 1. januar.
  De fire råd er som følger:
  Red din postkasse 1: Frem med værktøjet og tag postkassen helt ned #politidk
  
  Red din postkasse 2: Træk en solid sæk ned om postkassen og bind eller tape den sammen #politidk
  
  Red din postkasse 3: Du kan sikre låget med plaststrips. Træk dem godt til #politidk
  
  Red din postkasse 4: Sæt en beholder med vand ind i bunden af kassen og luk.Så går indkastet fyrværkeri ud, før det kan gøre skade #politidk
  
  